open-index/open-wikipedia-markdown huggingface dataset:
কাঠালিয়া থানা

**কাঁঠালিয়া থানা** বাংলাদেশের ঝালকাঠি জেলার কাঁঠালিয়া উপজেলার একটি থানা।

## প্রশাসনিক এলাকাসমূহ
কাঁঠালিয়া উপজেলার ৬টি ইউনিয়নের প্রশাসনিক কার্যক্রম কাঁঠালিয়া থানার অধীন।

;ইউনিয়নসমূহ:
* ১নং চেঁচরী রামপুর
* ২নং পাটিখালঘাটা
* ৩নং আমুয়া
* ৪নং কাঁঠালিয়া
* ৫নং শৌলজালিয়া
* ৬নং আওরাবুনিয়া

## আরও দেখুন
* কাঁঠালিয়া উপজেলা
* ঝালকাঠি জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:ঝালকাঠি জেলার থানা
বিষয়শ্রেণী:কাঠালিয়া উপজেলা
মোরেনা জেলা

**মোরেনা জেলা** হল ভারতের মধ্যপ্রদেশ রাজ্যের একটি জেলা। মোরেনা শহরটির জেলা সদর।
জেলাটি চম্বল বিভাগের অন্তর্গত। ২০১১ সালের ভারতীয় জনগণনা অনুসারে মোরেনা জেলা মোট জনসংখ্যা ছিল ১,৯৬৫,৯৭০ জন এবং আয়তনে ৪৯৯৮ বর্গ কিলোমিটার।

## বিভাগ
মোরেনা জেলা চারটি বিভাগ নিয়ে গঠিত: মোরেনা, আম্বাহ, জৌরা এবং সবলগড়। মোরেনা মহকুমায় মোরেনা-ই তহশিল এবং ব্লক। আম্বাহ মহকুমা দুটি তহশিল এবং ব্লক নিয়ে গঠিত: আম্বাহ এবং পোরসা। জওড়া মহকুমা জুড়াহা তহশিল নিয়ে গঠিত এবং সেটি আরও দুটি ব্লকে বিভক্ত: জৌরা এবং পাহাড়গড়। সবলগড় মহকুমায় দুটি তহশিল ও ব্লক রয়েছে: সাবালগড় এবং কৈলারাস। এই জেলার উল্লেখযোগ্য শহরগুলি হল: মোরেনা, বামোর, আম্বাহ, পোরসা, জৌরা, সবলগড়, কৈলাস এবং ঝুন্দপুরা।

মোরেনা জেলায় মোট ছয়টি বিধানসভা কেন্দ্র রয়েছে: সবলগড়, জৌরা, সুমাওয়ালি, মোরেনা, দিমানী ও আম্বাহ। এগুলি সবই মোরেনা লোকসভা কেন্দ্রের অংশ [ নিকটতম সরকারি বিমানবন্দর হল গোয়ালিয়র বিমানবন্দর।
The nearest public airport is Gwalior Airport.

## জনসংখ্যার উপাত্ত
### জনসংখ্যা
২০১১ সালের ভারতীয় জনগণনা অনুসারে মোরেনা জেলা মোট জনসংখ্যা ছিল ১,৯৬৫,৯৭০ জন। 
যা লেসোথো  অথবা মার্কিন যুক্তরাষ্ট্রের নিউ মেক্সিকো রাজ্যর সমান।  জনসংখ্যার হিসাবে জেলাটি ভারতে ২৩৬তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৯৪ জন লোক বসবাস করে (প্রতি বর্গমাইলে ১,০২০ জন)। ২০০১-২০১১ এর দশকে মোরেনা জেলার জনসংখ্যা বৃদ্ধির হার ছিল ২৩.৩৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৩৯ জন নারী রয়েছে। সাক্ষরতার হার ৭২.০৭%।

২০১১ সালের ভারতীয় জনগণনার সময় মোরেনা জেলার ৯৯.৮৭% জনগণ হিন্দি তাদের প্রথম ভাষা হিসাবে ব্যবহার করে থাকে।

## মোরেনা শহর
**মোরেনা** () ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।

### ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭&nbsp;মিটার (৫৮০&nbsp;ফুট)।

### জনসংখ্যার উপাত্ত
ভারতের ২০০১ সালের আদমশুমারি অনুসারে মোরেনা শহরের জনসংখ্যা হল ১৫০,৮৯০ জন। এর মধ্যে পুরুষ ৫৫% এবং নারী ৪৫%।

এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মোরেনা এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

## বহিঃসংযোগ

*মোরেনা জেলা 

## তথ্যসূত্র

বিষয়শ্রেণী:মধ্যপ্রদেশের জেলা
বিষয়শ্রেণী:মোরেনা জেলা
সপ্তম ভঙ্গি (যৌনাসন)

সপ্তম ভঙ্গি (The **Seventh Posture**) ব্রিটিশ জিওগ্রাফার স্যার রিচার্ড ফ্রান্সিস বার্টন এর প্রবর্তনকৃত একটি যৌনাসন। এই যৌনাসনের ধারণা তিনি *দ্যা পারফিউমড গার্ডেন* থেকে পেয়েছিলেন।

## কৌশল
#নারী যৌনসঙ্গী যেকোন এককাত হয়ে শুয়ে থাকবেন এবং পুরুষ যৌনসঙ্গী তার দিকে ঘুরে থাকবেন।
# নারীর উরু দুই দিকে বিস্তৃত করা থাকবে৷ একটি পা পুরুষ যৌনসঙ্গীর হাত বা ঘাড়ে রাখতে পারে।
# অন্য পা টি মেঝে বা তাও যৌনসঙ্গীর ঘাড়ে রাখা যেতে পারে।
কিছু বিশ্লেষণ মতে এটি ব্যায়াম বা ক্রীড়াবিদদের জন্য সুবিধাজনক যৌনাসন।

## তথ্যসূত্র

বিষয়শ্রেণী:যৌনাসন
আব্দুর রৌফ

**আব্দুর রৌফ** হলেন একজন ভারতীয় রাজনীতিবিদ যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। তিনি আসাম বিধানসভার প্রাক্তন বিধায়ক।

## রাজনৈতিক জীবন
আব্দুর রৌফ সংযুক্ত সংখ্যালঘু মোর্চার প্রার্থী হিসেবে ১৯৯৬ সালে আসাম বিধানসভার জনিয়া বিধানসভা কেন্দ্রের বিধায়ক হিসেবে নির্বাচিত হন। ২০০৮ সালে তিনি ভারতীয় জাতীয় কংগ্রেসে যোগদান করেন। ২০১৯ সালের ৬ অক্টোবরে তিনি ভারতীয় জাতীয় কংগ্রেস থেকে সরে দাঁড়ান। ২০১৯ সালের ৭ অক্টোবরে তিনি নিখিল ভারতীয় সংযুক্ত গণতান্ত্রিক মোর্চায় যোগদান করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসাম বিধানসভার সদস্য ১৯৯৬-২০০১
বাসণ্ডা ইউনিয়ন

**বাসণ্ডা** বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।

## আয়তন
বাসণ্ডা ইউনিয়নের আয়তন ২,০৯৯ একর।

## প্রশাসনিক কাঠামো
বাসণ্ডা ইউনিয়ন ঝালকাঠি সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বাসণ্ডা ইউনিয়নের মোট জনসংখ্যা ১৫,১০২ জন। এর মধ্যে পুরুষ ৭,৩৪৩ জন এবং মহিলা ৭,৭৫৯ জন। মোট পরিবার ৩,৪০৮টি।

## শিক্ষা
২০১১ সালের আদমশুমারি অনুযায়ী বাসণ্ডা ইউনিয়নের সাক্ষরতার হার ৬১.৯%।

## আরও দেখুন
* ঝালকাঠি সদর উপজেলা
* ঝালকাঠি সদর থানা
* ঝালকাঠি জেলা

## তথ্যসূত্র

## বহিঃসংযোগ

বিষয়শ্রেণী:ঝালকাঠি সদর উপজেলার ইউনিয়ন
বুর্জ রাফাল

**বুর্জ রাফাল** (Arabic: **برج رافال**) সৌদি আরবের রাজধানী রিয়াদে অবস্থিত একটি আকাশচুম্বী ভবন। ভবনটি ২০১৪ সালের জানুয়ারি মাসে উদ্বোধন করা হয়েছিল। এটি ৭০ তলা বিশিষ্ট এবং প্রতি তলার আয়তন ২০ হাজার বর্গফুট।

## ইতিহাস
এই আকাশচুম্বী টাওয়ারে রয়েছে ৩৫০টি রুম। এটি রিয়াদের সবচেয়ে উচু আবাসিক ভবন।  পাশাপাশি এটি বিশ্বের সর্বোচ্চ হোটেলগুলোর মধ্যে একটি৷ ১৭ তলা  বরাদ্দ হোটেলের জন্য।  ভবনটির নির্মাণ কাজে ব্যয় হয়েছিল ৩২০ মিলিয়ন ডলার।
## তথ্যসূত্র

বিষয়শ্রেণী:রিয়াদের গগনচুম্বী অট্টালিকা
বিষয়শ্রেণী:২০১৩-এ সৌদি আরবে প্রতিষ্ঠিত
বিষয়শ্রেণী:সৌদি আরবের গগনচুম্বী হোটেল
বিষয়শ্রেণী:২০১৩-এ সম্পন্ন হোটেল ভবন
আমুয়া ইউনিয়ন

**আমুয়া** বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।

## আয়তন
আমুয়া ইউনিয়নের আয়তন ৬,১৯৪ একর।

## প্রশাসনিক কাঠামো
আমুয়া ইউনিয়ন কাঁঠালিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী আমুয়া ইউনিয়নের মোট জনসংখ্যা ২৪,০৫৩ জন। এর মধ্যে পুরুষ ১১,৭৩৬ জন এবং মহিলা ১২,৩১৭ জন। মোট পরিবার ৬,৩৩৩টি।

## শিক্ষা
২০১১ সালের আদমশুমারি অনুযায়ী আমুয়া ইউনিয়নের সাক্ষরতার হার ৫৮.৪%।
### শিক্ষা প্রতিষ্ঠান
* শহীদ রাজা ডিগ্রী কলেজে, আমুয়া
* আমীর মোল্লা মাধ্যমিক বিদ্যালয়,আমুয়া
* আমুয়া বন্দর বালিকা মাধ্যমিক বিদ্যালয়,আমুয়া
* আমুয়া চালিতাবুনিয়া বালিকা মাধ্যমিক বিদ্যালয়,আমুয়া
* ইসাককিয়া ফাজিল মাদরাসা,আমুয়া
* চান মিয়া ফাজিল মাদরাসা,আমুয়া

## আরও দেখুন
* কাঁঠালিয়া উপজেলা
* কাঁঠালিয়া থানা
* ঝালকাঠি জেলা

## তথ্যসূত্র

## বহিঃসংযোগ

বিষয়শ্রেণী:কাঠালিয়া উপজেলার ইউনিয়ন
কাঠালিয়া ইউনিয়ন, কাঠালিয়া

**কাঁঠালিয়া ইউনিয়ন** বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।

## ভৌগোলিক অবস্থান
কাঠালিয়া সদর ইউনিয়ন ২২.৪০৫২৭৭৮ ডিগ্রী উত্তর অক্ষাংশ ও ৯০.০৯৩৩৬৮৬ ডিগ্রী পূর্ব দ্রাঘিমাংশে অবস্থিত। ইউনিয়নের উত্তরে পঞ্চানন্দ খাল, দক্ষিণে হেতালবুনিয়া-আমুয়া সড়ক, পূর্বে বিষখালী নদী এবং পশ্চিমে রয়েছে মাঝিবাড়ী খাল।

## আয়তন
কাঁঠালিয়া ইউনিয়নের আয়তন ৪,৩২৪ একর।

## ভৌগোলিক উপাত্ত

### খাল ও নদী
এই ইউনিয়নের খাল ও নদী গুলো হল:
# বিষখালী নদী
# বড় কাঠালিয়া খাল
# আউরা খাল

## প্রশাসন

### প্রশাসনিক কাঠামো
কাঁঠালিয়া ইউনিয়ন কাঁঠালিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।

## প্রশাসনিক এলাকাসমূহ
কাঁঠালিয়া ইউনিয়নের অধীনে বর্তমানে ১৩টি পৌরসভা। সম্পূর্ণ ইউনিয়নের প্রশাসনিক কার্যক্রম কাঁঠালিয়া ইউনিয়ন পরিষদের আওতাধীন।

## জনসংখ্যার উপাত্ত
২০১১ সালের আদমশুমারি অনুযায়ী কাঁঠালিয়া ইউনিয়নের মোট জনসংখ্যা ১৯,৩৩৩ জন। এর মধ্যে পুরুষ ৯,৩৭৬ জন এবং মহিলা ৯,৯৫৭ জন। মোট পরিবার ৫,০৮২টি।

### গ্রাম ভিত্তিক লোকসংখ্যা

## শিক্ষা
২০১১ সালের আদমশুমারি অনুযায়ী কাঁঠালিয়া ইউনিয়নের সাক্ষরতার হার প্রায় ৭৫%।

### শিক্ষা প্রতিষ্ঠানের সংখ্যা
* কলেজ (১)
* প্রাথমিক বিদ্যালয় (১১)
* মাধ্যমিক বিদ্যালয় (৪)

## কৃষি
এই এলাকার প্রধান ফসল হলো: ধান, সুপারী, ডাল ও রবিশস্য ইত্যাদি। 

## অর্থনীতি
জনসাধারনের প্রধান পেশা হলো ব্যবসা ও চাকরি। জনসাধারণের বিকল্প পেশার মধ্যে আছে মৎস চাষ, মৎস শিকার, পশুপালন, হাঁস-মুরগী পালন ইত্যাদি।

## যোগাযোগ ব্যবস্থা

### সড়কপথ
বরিশাল, ঝালকাঠি, ভান্ডারিয়া, রাজাপুর ও পিরোজপুরের সড়কপথ সরাসরি কাঁঠালিয়া ইউনিয়নের সাথে সংযুক্ত।

### জলপথ
কাঁঠালিয়া বিভিন্ন নদী, খাল ও চরের জন্য বিখ্যাত। অনেক খাল ও নদী এই ইউনিয়ন জুড়ে ছড়িয়ে থাকায় স্থানীয় লোকজনের যাতায়াতের অন্যতম মাধ্যম হল নদীপথ। নদীপথে নৌকা ও ইঞ্জিন চালিত নৌযানে যাতায়াতে করা যায়। দেশের প্রধান নদীবন্দরের সাথে কাঁঠালিয়া নদীবন্দরের সরাসরি যোগাযোগ রয়েছে।

## দর্শনীয় স্থান

* **ছৈলার চর** কাঠালিয়া উপজেলার বিষখালী নদী তীরবর্তী হেতালবুনিয়া গ্রামের দক্ষিণ পাশে দিয়ে বয়ে যাওয়া বিষখালীর তীরে ৩০.৬১ একর জমি নিয়ে জেগে ওঠা একটি চর। এখানে রয়েছে হাজারো ছৈলা নামক গাছের সমারোহ, আর ছৈলা গাছের নাম থেকেই ছৈলার চর নাম করন করা হয়েছে। এখানে রয়েছে ভ্রমণ পিয়াসুদের জন্য মনোরম দৃশ্যপট, পিকনিকের জন্য আদর্শ স্থান।

## হাট বাজারের তালিকা

## আরও দেখুন
* কাঁঠালিয়া উপজেলা
* কাঁঠালিয়া থানা
* ঝালকাঠি জেলা

## তথ্যসূত্র

## বহিঃসংযোগ

বিষয়শ্রেণী:কাঠালিয়া উপজেলার ইউনিয়ন
ভৈরবপাশা ইউনিয়ন

**ভৈরবপাশা** বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।

## আয়তন
ভৈরবপাশা ইউনিয়নের আয়তন ৪,১৬৭ একর।

## প্রশাসনিক কাঠামো
ভৈরবপাশা ইউনিয়ন নলছিটি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী ভৈরবপাশা ইউনিয়নের মোট জনসংখ্যা ১৬,০০৮ জন। এর মধ্যে পুরুষ ৭,৮২৮ জন এবং মহিলা ৮,১৮০ জন। মোট পরিবার ৩,৪৫৫টি।

## শিক্ষা
২০১১ সালের আদমশুমারি অনুযায়ী ভৈরবপাশা ইউনিয়নের সাক্ষরতার হার ৬৯.৭%।

## আরও দেখুন
* নলছিটি উপজেলা
* নলছিটি থানা
* ঝালকাঠি জেলা

## তথ্যসূত্র

## বহিঃসংযোগ

বিষয়শ্রেণী:নলছিটি উপজেলার ইউনিয়ন
মোহাম্মদ আবু হেনা

**মোহাম্মদ আবু হেনা** (জন্ম: ১৯৩৭) বাংলাদেশি সাবেক সরকারি কর্মকর্তা যিনি সচিব ছিলেন। তিনি ছিলেন বাংলাদেশের সপ্তম প্রধান নির্বাচন কমিশনার।

## প্রাথমিক জীবন
আবু হেনা ১৯৩৭ সালে রাজবাড়ির পাংশার বাহাদুরপুর গ্রামে জন্মগ্রহণ করেন। তার পিতার নাম আমানত আলী মল্লিক ও মাতার নাম বেগম শাসুন্নাহার।

## কর্মজীবন
মোহাম্মদ আবু হেনা তৎকালীন পাকিস্তান সিভিল সার্ভিসে (সিএসপি) ১৯৬৩ সালে যোগদান করেন। তিনি ৯ এপ্রিল ১৯৯৬ সালে প্রধান নির্বাচন কমিশনার হিসেবে নিয়োগ পেয়ে ৮ মে ২০০০ সালে স্বাস্থ্যগত কারণ দেখিয়ে পদত্যাগ করেন। ১২ জুন ১৯৯৬ সালের সপ্তম জাতীয় সংসদ নির্বাচন তার কমিশনের অধীনে অনুষ্ঠিত হয়৷

## তথ্যসূত্র

বিষয়শ্রেণী:বাংলাদেশের প্রধান নির্বাচন কমিশনার
বিষয়শ্রেণী:১৯৩৭-এ জন্ম
বিষয়শ্রেণী:রাজবাড়ী জেলার ব্যক্তি
বিষয়শ্রেণী:বাংলাদেশের সচিব
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:জাপানে বাংলাদেশের রাষ্ট্রদূত
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ফিলিপাইনে বাংলাদেশের রাষ্ট্রদূত
বিষয়শ্রেণী:বাংলাদেশী কূটনীতিবিদ
বিষয়শ্রেণী:বাংলাদেশে স্কাউটিং ও গাইডিং
বিষয়শ্রেণী:ব্রোঞ্জ উলফ পুরস্কার বিজয়ী
আহমেদনগর লোকসভা কেন্দ্র

**আহমেদনগর লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
 
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হলে, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত।
এগুলি হল-

; শেভগাঁও বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।

; রাহুরী বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।

; পার্নার বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।

; আহমেদনগর শহর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।

; শ্রীগোন্ডা বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি আহমেদনগর জেলায় অবস্থিত। 
; করজত জামখেদ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।

## আহমেদনগর লোকসভা কেন্দ্র বিজয়ী বর্তমান ও প্রাক্তন সংসদ

আহমেদনগর লোকসভা কেন্দ্র বিজয়ী বর্তমান সংসদ ভারতীয় জনতা দলের সদস্য ড। সুজয় ভিখে পাতিল এবং প্রাক্তন সংসদ ছিলেন ভারতীয় জনতা দলের সদস্য দিলীপ কুমার গান্ধী।

## তথ্যসূত্র

## বহিঃসংযোগ
* Ahmednagar lok sabha constituency election 2019 results details
* 
* ভারতে লোকসভা কেন্দ্রের তালিকা
* লোকসভা নির্বাচনের ফলাফল সরাসরি ২০১৯
* লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
বিষয়শ্রেণী:আহমেদনগর জেলা
বিষয়শ্রেণী:১৯৫২-এ বোম্বে রাজ্যে প্রতিষ্ঠিত
আম্বেদকর নগর লোকসভা কেন্দ্র

**আম্বেদকর নগর লোকসভা কেন্দ্র**টি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর আকবরপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-

; গোসাইনগঞ্জ বিধানসভা কেন্দ্র
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; কাতেহারি বিধানসভা কেন্দ্র
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; টন্ডা বিধানসভা কেন্দ্র
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; জালালপুর বিধানসভা কেন্দ্র
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; আকবরপুর বিধানসভা কেন্দ্র
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী জাতিদের জন্য সংরক্ষিত নয়।

## আম্বেদকর নগর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন সমাজবাদী পার্টি-এর শ্রী শঙ্খলাল মাঝি।
## আরও দেখুন
* উত্তর প্রদেশের লোকসভা কেন্দ্রের তালিকা

## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/
## বহিঃসংযোগ

* 
* ভারতে লোকসভা কেন্দ্রের তালিকা
* লোকসভা নির্বাচনের ফলাফল সরাসরি ২০১৯
* লোকসভা নির্বাচন

বিষয়শ্রেণী:উত্তরপ্রদেশের লোকসভা কেন্দ্র
বিষয়শ্রেণী:ভীমরাও রামজি আম্বেদকর
বিষয়শ্রেণী:আম্বেদকর নগর জেলা
আলী নেওয়াজ মাহমুদ খৈয়াম

**আলী নেওয়াজ মাহমুদ খৈয়াম** বাংলাদেশ জাতীয়তাবাদী দলের একজন রাজনীতিবিদ এবং রাজবাড়ী-১ (সদর-গোয়ালন্দ) আসনের সাবেক সাংসদ। তিনি ২০০১ সালের নির্বাচনে বিএনপির প্রার্থী হিসেবে সংসদ সদস্য নির্বাচিত হন।

## জন্ম ও প্রাথমিক জীবন
আলী নেওয়াজ মাহমুদ খৈয়াম রাজবাড়ী জেলায় জন্মগ্রহণ করেন।

## রাজনৈতিক ও কর্মজীবন
আলী নেওয়াজ মাহমুদ খৈয়াম বিএনপির কেন্দ্রীয় নির্বাহী কমিটির সদস্য ও রাজবাড়ী জেলা বিএনপির সভাপতি। তিনি রাজবাড়ী-১ (সদর-গোয়ালন্দ) আসন থেকে বাংলাদেশ জাতীয়তাবাদী দলের প্রার্থী হয়ে ২০০১ সালের জাতীয় সংসদ নির্বাচনে সংসদ সদস্য নির্বাচিত হন। ২০০৮ ও ২০১৮ সালের নির্বাচনে অংশ নিয়ে পরাজিত হন তিনি।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১)  –জাতীয় সংসদ

বিষয়শ্রেণী:রাজবাড়ী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:রাজবাড়ী জেলার ব্যক্তি
বিষয়শ্রেণী:তারেক রহমানের মন্ত্রিসভার সদস্য
সুপার

*সুপার* ২০০৫ সালে মুক্তিপ্রাপ্ত একটি তেলুগু চলচ্চিত্র। বিখ্যাত অভিনেত্রী অনুষ্কা শেট্টি চলচ্চিত্রে অভিনয়ের সূচনা করেছিলেন এর মাধ্যমে। চলচ্চিত্রটি হিন্দিতেও ডাব করা হয়েছিল এবং এর নাম দেয়া হয়েছিল *রবারি*।

## গল্প

সোনু তার বোন সাশা এবং তাদের বন্ধু অখিল দরিদ্র জীবনযাপন করে। সাশা তার হৃদয় অখিলকে ভালবাসে। তাকে ঘনিষ্ঠ বন্ধু এবং বিশ্বাসী হিসাবে গণ্য করে।এক সময় তারা তিনজন এতটা শক্তিশালি হয়ে উঠল যে, তারা ছিনতাই করার চক্রান্ত করে এবং শেষ পর্যন্ত কর্তৃপক্ষকে বোকা বানাতে সফল হয়। সাশা যখন জানতে পারে যে অখিল তাকে ভালবাসে না তখন সে আত্মহত্যার হুমকি দেয়। তিনজনের মধ্যে ভুল বোঝাবুঝি হয়। এরপরে তারা আলাদা হয়ে যায়। অল্প সময় পরে সোনু জানতে পারে যে সাশা মারা গেছে। কয়েক বছর পরে ডঃ শ্রী বিদ্যা নামে এক যুবতী সোনুর জীবনে আসে। তিনি তার এবং তার বাবার সাথে বন্ধুত্ব করে। তিনি তাদের আর্থিক সহায়তাও করেন। সোনু যা জানে না তা হল শ্রী অখিলকে ভালবাসে।অখিলের সাথে যখন তার দেখা হয়েছিল যখন তার টিভি সেটটি দুর্ঘটনাক্রমে  অখিলের এক ট্যাক্সি ড্রাইভার দ্বারা ক্ষতিগ্রস্ত হয়েছিল। তিনি জানেন না যে সোনু সাশার মৃত্যুর জন্য সর্বদা অখিলকে দোষ দিয়েছিল। অখিল সোনুর জীবনে আবার প্রবেশ করে। তারা জানতে পারেন যে সাশা মারা যায়নি তার খুন হয়েছিল।

## শিল্পী

* অখিল - আক্কিনেনি নাগার্জুনা
* শ্রী বিদ্যা ভাল্লি -আয়েশা তাকিয়া
* সাশা - অনুষ্কা শেট্টি
* শিল্পী - আলী
* সনু - সোনু সুদ
* মিথ্যা সনাক্তকারী বিশেষজ্ঞ - ব্রহ্মানন্দম
* পুলিশ অফিসার - সায়াজী শিন্দে

## অন্য়‌ান্য

* পরিচালক - পুরি জগন্নাধ
* সংগীত - সন্দীপ চৌতা

## পুরস্কার

ছবিটি চলচ্চিত্রটির জন্য সেরা কৌতুক অভিনেতার ফিল্মফেয়ার পুরস্কার জিতেছে।

## তথ্যসূত্র

## বহিঃসংযোগ
*
* 

বিষয়শ্রেণী:আক্কিনেনি নাগার্জু‌না চলচ্চিত্র
বিষয়শ্রেণী:পুরী জগন্নাথ পরিচালিত চলচ্চিত্রগুলি
বিষয়শ্রেণী:আনুশকা অভিনীত চলচ্চিত্রগুলি
বিষয়শ্রেণী:আলি বৈশিষ্ট্যযুক্ত চলচ্চিত্রগুলি
বিষয়শ্রেণী:ব্রহ্মানন্দম অভিনীত চলচ্চিত্র
বিষয়শ্রেণী:সায়াজি শিন্ডের সমন্বিত চলচ্চিত্রগুলি
বিষয়শ্রেণী:২০০৪-এর চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:ভারতে ধারণকৃত চলচ্চিত্র
বিষয়শ্রেণী:গোয়ার পটভূমিতে চলচ্চিত্র
বিষয়শ্রেণী:২০০০-এর দশকের তেলুগু ভাষার চলচ্চিত্র
বিষয়শ্রেণী:ভারতীয় ডাকাতির চলচ্চিত্র
আবদুল ওয়াজেদ চৌধুরী

**আবদুল ওয়াজেদ চৌধুরী** আইনজীবী, ভাষা সৈনিক, বাংলাদেশ আওয়ামী লীগের রাজনীতিবিদ এবং এবং রাজবাড়ী-১ (সদর-গোয়ালন্দ) আসনের সাবেক সাংসদ। তিনি ১৯৯১ সালের নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
আবদুল ওয়াজেদ চৌধুরী রাজবাড়ী জেলার সদর উপজেলার বরাট ইউনিয়নের কাটাখালি গ্রামে জন্মগ্রহণ করেন।

## রাজনৈতিক ও কর্মজীবন
আবদুল ওয়াজেদ চৌধুরী বাংলাদেশ আওয়ামীলীগের কেন্দ্রীয় কার্যনির্বাহী পরিষদের সাবেক সদস্য, জেলা আওয়ামীলীগের সাবেক সভাপতি ও ভাষা সৈনিক। তিনি ১৯৪৭ পরবর্তী সময়ে বিচার বিভাগের সরকারি চাকরি (মুন্সেফ) ইস্তফা দেন। ১৯৫৪ সালের যুক্তফ্রন্টের নির্বাচনে আওয়ামী মুসলিম লীগের প্রার্থী হিসেবে রাজবাড়ি-গোয়ালন্দ এলাকা থেকে এমএলএ নির্বাচিত হন তিনি। রাজবাড়ী-১ (সদর-গোয়ালন্দ) আসন থেকে তিনি বাংলাদেশ আওয়ামী লীগের প্রার্থী হয়ে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হয়েছিলেন।

## মৃত্যু
আবদুল ওয়াজেদ চৌধুরী ৩১ জুলাই ১৯৯২ সালে মৃত্যুবরণ করেন।

## আরও দেখুন
পঞ্চম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ

বিষয়শ্রেণী:১৯৯২-এ মৃত্যু
বিষয়শ্রেণী:রাজবাড়ী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
শিমুরালী

**শিমুরালী** হলো পূর্ব ভারতে অবস্থিত পশ্চিমবঙ্গ রাজ্যের প্রেসিডেন্সি বিভাগের অন্তর্গত নদিয়া জেলার কল্যাণী মহকুমার একটি জনগণনা নগর। শহরটি নদিয়া জেলার চাকদহ সমষ্টি উন্নয়ন ব্লকে অবস্থিত। শিমুরালি রেলওয়ে স্টেশনটি কলকাতার শিয়ালদহ স্টেশন থেকে ৫৮ কিলোমিটার উত্তরে অবস্থিত। শিমুরালী পানপাতা এবং স্বাদু জলের মাছ উৎপাদনের জন্য বিখ্যাত।

## ইতিহাস

বাংলার মধ্যে সাংস্কৃতিকভাবে শিমুরালী বেশ বৈচিত্রপূর্ণ স্থান। ব্রিটিশ শাসনকালে শিমুরালীতে থাকা ব্রিটিশদের কলকাতা পোর্ট ট্রাস্ট কর্পোরেশনের নদীজেটিটি এখানেই তৈরি করা হয়েছিলো, শিমুরালী সি.পি.টি নামে পরিচিত। শিমুরালী অঞ্চলের জনগণনা নগর ও জনবসতি মূলত রেলওয়ে স্টেশনকে কেন্দ্র করে গড়ে ওঠে এবং কম জনবসতিযুক্ত এলাকাগুলি রেল স্টেশন থেকে দূরবর্তী স্থানে রয়েছে। উন্নত কৃষিকার্যের জন্যও শিমুরালীর নাম রয়েছে। বিভিন্ন ধরনের দানাশস্য, ধান, শাক সব্জি ও মৌসুমী ফসল অল্প দামে এখানকার বাজারে উপলব্ধ।

## ভূগোল
শিমুরালী শহরাঞ্চলটি  মানচিত্র স্থানাঙ্কে অবস্থিত এবং সমুদ্রপৃষ্ঠ থেকে গড়ে  উচ্চতায় অবস্থিত।

শিমুরালী নদিয়া জেলার দক্ষিণ-পশ্চিম কোণে হুগলী নদীর তীরে গাঙ্গেয় বদ্বীপ অঞ্চলে গাঙ্গেয় পললভূমির ওপর অবস্থিত। গ্রীষ্মকালে স্থানটি উষ্ণ এবং শুষ্ক, যা মার্চ থেকে এপ্রিল মাসের মধ্যে অধিক পরিলক্ষিত হয় এবং জুন থেকে সেপ্টেম্বর মাস অবধি মৌসুমী আবহাওয়ার ফলে বৃৃষ্টিপাত ঘটে। এই সময়েই গড়ে সারা বছরের ৭২ শতাংশ বৃৃষ্টিপাত হয়ে থাকে।

## জনতত্ত্ব
২০১১ সালের ভারতের জনগণনা অনুসারে শিমুরালীর মোট জনসংখ্যা ৫০২৭ জন, যার মধ্যে ২৫০৯ জন পুরুষ এবং ২৫১৮ জন নারী। ছয় বৎসর অনূর্ধ্ব শিশু সংখ্যা ৪০১ জন যা জনসংখ্যার ৭.৯৮ শতাংশ। মোট ছয় বৎসরোর্ধ্ব জনসংখ্যা ৪২৩২ জন তথা ৯১.৫০ শতাংশ সাক্ষর।

## শিক্ষা

শিমুরালীতে অবস্থিত নদীয়ার অন্যতম বি.এড কলেজটি হলো ** [[কল্যাণী বিশ্ববিদ্যালয়]]**-এর অধীনস্থ **শিমুরালী শচীনন্দন কলেজ অব এডুকেশন** মহাবিদ্যালয়টি। এখানে একাধিক সরকারী-বেসকারী প্রাথমিক-মাধ্যমিক-উচ্চমাধ্যমিকবাংলা ও ইংরাজী মাধ্যম বিদ্যালয় আছে। কিছু বাংলা মাধ্যম বিদ্যালয় নিম্নরূপ:
* রাউতাড়ী উচ্চ বালক বিদ্যালয়
* রাউতাড়ী উচ্চ বালিকা বিদ্যালয়
* শিকারপুর বিবেকানন্দ হাই স্কুল
* শিকারপুর বিবেকানন্দ হাই স্কুল ফর গার্লস
* শিমুরালী উপেন্দ্র বিদ্যাভবন বালকদের জন্য
* শিমুরালী উপেন্দ্র বিদ্যাভবন বালিকাদের জন্য

## ধর্ম

শিমুরালী শহরে মূলত বাঙালি হিন্দুদের বাস। মুসলিম ও খ্রিস্টানরা সংখ্যায় কম এবং হিন্দুরা জনসংখ্যার ৯৯.৭৮ শতাংশ। এখানে একটি বৈষ্ণব মঠ ও একটি কালী মন্দির রয়েছে।

## সংস্কৃতি

এখানে মূলত বাঙালি হিন্দু সংস্কৃতি দেখা যায়। দুর্গাপূজা, কালীপূজার সাথে সাথে মুসলিম সম্প্রদায়ের লোকেরা ঈদ পালন করেন। ১৫০ বছর পুরানো বুড়িমাতলার দুর্গাপূজার জন্যও এই জায়গাটি বিখ্যাত। আশেপাশে বিভিন্ন গ্রাম থেকে বহু পূণ্যার্থী দুর্গাষ্টমীর দিন এখানে অঞ্জলি দিতে আসেন।

## বাজার
শিমুরালীতে দুটো বড়ো বাজার রয়েছে, দুটোই খুচরো ব্যবসায়ীদের বাজার। দুটি বাজারই মাছ এবং পানের জন্য খ্যাত। দোকানগুলি ভোর সকাল থেকে সন্ধ্যা অবধি খোলা থাকে ও প্রতি মঙ্গলবার হাট বন্ধ থাকে।

## পরিবহন
শিমুরালি রেলওয়ে স্টেশন

শিয়ালদহ মেইন লাইনে শিয়ালদহ রেলওয়ে বিভাগের অন্তর্গত একটি রেলস্টেশন হলো শিমুরালি রেলওয়ে স্টেশন। ১২ নং জাতীয় সড়কটি শিমুরালীকে কলকাতার সাথে যুক্ত করেছে।
এছাড়াও নদী [গঙ্গা] পথে শিমুরালি কালিপুর ঘাট শিবতলা ঘাট রয়েছে যা হুগলি জেলার [খামারগাছি] সাথে শিমুরালি কে যুক্ত করে

## তথ্যসূত্র

## বহিঃসংযোগ

বিষয়শ্রেণী:নদিয়া জেলা
বিষয়শ্রেণী:নদিয়া জেলার শহর ও নগর
ক্ষীরগ্রাম

**ক্ষীরগ্রাম** ভারতের পশ্চিমবঙ্গ রাজ্যের পূর্ব বর্ধমান জেলার কাটোয়া উপজেলার মঙ্গলকোট সমষ্টি উন্নয়ন ব্লক এর একটি গ্রাম।

## ভূগোল
### অবস্থান
ক্ষীরগ্রাম  স্থানাঙ্কে অবস্থিত।
### নগরায়ন
কাটোয়া মহকুমার ৮৮.৪৪% মানুষ গ্রামাঞ্চলে বাস করে আর মাত্র ১১.৫৬% মানুষ শহরাঞ্চলে বাস করে। মানচিত্রটিতে মহকুমার কয়েকটি উল্লেখযোগ্য অবস্থান উপস্থাপন করা হয়েছে। মানচিত্রে চিহ্নিত সমস্ত স্থানে বৃহত্তর পূর্ণ পর্দার মানচিত্রের লিঙ্ক যুক্ত করা আছে।

## জনসংখ্যার চিত্র
২০১১ সালের আদমশুমারী অনুসারে ক্ষীরগ্রামের জনসংখ্যা ২,৪৭৪ জন যার মধ্যে ১,২৬০ জন অর্থাৎ ৫১% পুরুষ আর ১,২১৪ জন (৪৯%) নারী। ৬ বছরের কম বয়সী শিশু রয়েছে ২৪২ জন। গ্রামটিতে শিক্ষিত মানুষের সংখ্যা ১,৬৫১ জন যা মোট জনসংখ্যার ৭৩.৯৭% (৬ বছরেরও বেশি সময় যাবত)।

## সংস্কৃতি

## পরিবহন
কাটোয়া-বর্ধমান সড়ক ধরে আগালে কাটোয়া থেকে প্রায় ২৩.২ কিলোমিটার (১৪.৪ মাইল) দূরে গ্রামটি পাওয়া যাবে।

এছাড়া, বর্ধমান-কাটোয়া রেল পথের কাইচর স্টেশন থেকে প্রায় ৩ মাইল দূরে ক্ষীরগ্রাম অবস্থিত। 

## স্বাস্থ্যসেবা
ক্ষীরগ্রামে একটি ২ শয্যা বিশিষ্ট প্রাথমিক স্বাস্থ্যকেন্দ্র রয়েছে।

## তথ্যসূত্র

## বহিঃসংযোগ

বিষয়শ্রেণী:পূর্ব বর্ধমান জেলার গ্রাম
বারামতি লোকসভা কেন্দ্র

**বারামতি লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বারামতি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
 
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

;  দৌন্দ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বারামতি জেলায় অবস্থিত।

;  ইন্দাপুর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বারামতি জেলায় অবস্থিত।

;  বারামতি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বারামতি জেলায় অবস্থিত।

;  পুরন্দর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বারামতি জেলায় অবস্থিত।

;  ভোর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি বারামতি জেলায় অবস্থিত। 

;  খড়কওয়াসলা বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বারামতি জেলায় অবস্থিত।

## বারামতি লোকসভা কেন্দ্র বিজয়ী বর্তমান ও প্রাক্তন সংসদ

বারামতি লোকসভা কেন্দ্র বিজয়ী বর্তমান সংসদ এনসিপি দলের সুপ্রিয়া সূলে এবং প্রাক্তন সংসদ ছিলেন ভারতীয় জাতীয় কংগ্রেস দলের সদস্য শরদ পওয়ার।

## তথ্যসূত্র

## আরও পড়ুন
অকোলা লোকসভা কেন্দ্র 
আহমেদনগর লোকসভা কেন্দ্র 
ঔরঙ্গাবাদ (মহারাষ্ট্র লোকসভা কেন্দ্র) 
অমরাবতী লোকসভা কেন্দ্র

## বহিঃসংযোগ
*বারামতি লোকসভা নির্বাচনের ফলাফল সরাসরি ২০১৯
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
দক্ষিণ সেন্টিনেল দ্বীপ

**দক্ষিণ সেন্টিনেল দ্বীপ** বঙ্গোপসাগরে আন্দামান দ্বীপপুঞ্জের একটি দ্বীপ। এটি উত্তর-পূর্ব থেকে দক্ষিণ-পশ্চিমে  দীর্ঘ  এবং  প্রশস্ত। মাত্র  বিস্তৃতি নিয়ে, এটি এর প্রতিরূপ উত্তর সেন্টিনেল দ্বীপের তুলনায় অনেক ছোট এবং তাই একে নিয়ে আগ্রহ তুলনায় কম। দ্বীপটি দক্ষিণ আন্দামান প্রশাসনিক জেলার পোর্ট ব্লেয়ারের অন্তর্ভুক্ত, ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের অংশ,উত্তর সেন্টিনেল দ্বীপের পাশেই অবস্থিত।

## ভূগোল
দক্ষিণ সেন্টিনেল দ্বীপটি আন্দামান শৃঙ্খলের দক্ষিণে ক্ষুদ্র আন্দামান দ্বীপের  পশ্চিম-উত্তর-পশ্চিমে  এবং এর প্রতিরূপ দক্ষিণ সেন্টিনেল দ্বীপের  দক্ষিণে অবস্থিত। উপলব্ধ সীমিত তথ্য থেকে এটি বলা যেতে পারে যে দক্ষিণ সেন্টিনেল দ্বীপটি একটি বনভূমিময় প্রবাল প্রাচীর। উনিশ শতকে রচিত একটি জার্নাল থেকে পাওয়া যায়, একজন কর্নেল অ্যালকক যিনি এই দ্বীপটি পেরিয়েছিলেন, লিখেছেন "দক্ষিণ সেন্টিনেল কয়েক ফুট উঠে গেছে এবং এর চারপাশে প্রবালগুলি দিয়ে অবিচ্ছিন্ন।" দ্বীপটি পোর্ট ব্লেয়ারের  দক্ষিণ-পশ্চিমে অবস্থিত। এটি পথের ঠিক দক্ষিণে অবস্থিত।
এই দ্বীপটি গাছের চূড়া পর্যন্ত সর্বোচ্চ ৪৪ মিটার উচ্চ। এর চেহারা সমস্ত দিকে একই রকম। একটি তটভূমি, ৩৬ মি বক্ররেখা দ্বারা রেখায়িত, দ্বীপটিকে ঘিরে রয়েছে এবং এটি থেকে প্রায় ৬ মাইল উত্তর পশ্চিমে প্রসারিত। এই দ্বীপ এবং ক্ষুদ্র আন্দামান দ্বীপের মধ্যের প্রণালীটিতে যথেষ্ট গভীরতা রয়েছে।

## প্রশাসন
রাজনৈতিকভাবে, দক্ষিণ সেন্টিনেল দ্বীপটি ক্ষুদ্র আন্দামান তালুকের একটি অংশ। দক্ষিণ সেন্টিনেল দ্বীপটি ভারতীয় সুরক্ষার অধীনে কার্যকরভাবে একটি সার্বভৌম অঞ্চল। ২০১৮ সালে, ভারতে পর্যটনকে উৎসাহিত করার প্রয়াসে, ২০২২ সালের ৩১শে ডিসেম্বর অবধি সীমিত অঞ্চল হুকুমনামা (আরএপি) শাসন থেকে দক্ষিণ সেন্টিনেলসহ ২৯টি দ্বীপকে বাদ দেওয়া হয়েছে। তবে নভেম্বরে ২০১৮ সালে, সরকারের স্বরাষ্ট্র মন্ত্রক জানিয়েছে যে নিষেধাজ্ঞার শিথিলকরণটি কেবল গবেষক ও নৃতত্ত্ববিদদের পূর্ব-অনুমোদিত ছাড়পত্র দিয়ে সেন্টিনেল দ্বীপ পরিদর্শন করার অনুমতি দেওয়ার উদ্দেশ্যেই করা হয়েছিল।

## জনসংখ্যার উপাত্ত
দ্বীপটি জনবসতিহীন। তবে কখনও কখনও এখানে দুঃসাহসিক ক্রীড়ার অন্তর্গত ডাইভিং অভিযানগুলি করা হয়। এর প্রধান কারণ এই দ্বীপটি দূরস্থিত এবং অভিনব।

## প্রাণিকুল
দক্ষিণ সেন্টিনেল দ্বীপের অভয়ারণ্যটি (১৯৭৭ সালে প্রতিষ্ঠিত) নারকেল কাঁকড়ার আবাসস্থল।

## তথ্যসূত্র

## আরো দেখুন

* প্রবালপ্রাচীরের তালিকা

## বহিঃসংযোগ
* Geological Survey of India
*

বিষয়শ্রেণী:আন্দামান ও নিকোবর দ্বীপপুঞ্জের দ্বীপ
বিষয়শ্রেণী:বঙ্গোপসাগরের দ্বীপ
বিষয়শ্রেণী:আন্দামান ও নিকোবর দ্বীপপুঞ্জের পর্যটন
বিষয়শ্রেণী:ভারতের দ্বীপ
আইয ইবনে আমর

**আইয ইবনে আমর ইবনে উবাইদ ইবনে ইয়াযিদ আল মুযানি** মুহাম্মাদের একজন হাদিস বর্ণনাকারী সাহাবা ছিলেন। তিনি মদিনাতে জন্মগ্রহণ করেছিলেন। তার উপনাম আবু হুরায়রা।

## হাদিস বর্ণনা
তিনি বসরাতে বসবাস করতেন। এখানে তিনি হাদিস শোনাতেন ও ইসলামী শিক্ষা দিতেন। তার থেকে থেকে অনেকেই হাদিস বর্ণনা করেছেন। তাদের মধ্যে রয়েছেন-
* হাসান
* মুয়াবিয়া ইবনে কুররা
* আমিরুল আহওয়াল
* আবু হামযা আদ দাবাই উল্লেখযোগ্য রয়েছে।

## মৃত্যু
ইয়াজিদ ইবনে মুয়াবিয়ার শাসন আমলে তিনি মৃত্যুবরণ করেন। মৃত্যুর প্রাক্কালে আবু বারযাহ আল আসলামি যেন তার জানাজার ইমামতি করে সেই অসিয়ত করেছিলেন।

## তথ্যসূত্র

বিষয়শ্রেণী:হাদিস বর্ণনাকারী সাহাবা
বিষয়শ্রেণী:পুরুষ সাহাবা
আজিজুর রহমান (ভারতীয় রাজনীতিবিদ)

**আজিজুর রহমান** একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য । তিনি ১৯৭৪ সালের নভেম্বরে ১৯৮৯ সালের মার্চ মাসে অফিসে বিজনর (বিধানসভা কেন্দ্র) উত্তর প্রদেশের ৬ তম বিধানসভা এবং উত্তর প্রদেশের ৯ তম বিধানসভার প্রতিনিধিত্ব করেছিলেন। 

## তথ্যসূত্র

বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ১৯৭৪-১৯৭৭
বিষয়শ্রেণী:উত্তরপ্রদেশ বিধানসভার সদস্য ১৯৭৭-১৯৮০
বিষয়শ্রেণী:উত্তরপ্রদেশ বিধানসভার সদস্য ১৯৮০-১৯৮৫
বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯
কবির হোসেন

**অ্যাডভোকেট কবীর হোসেন** (মৃত্যু: ৩ মে ২০২৩) একজন বাংলাদেশ জাতীয়তাবাদী দলের রাজনীতিবিদ। তিনি একাধারে পঞ্চম, ষষ্ঠ, সপ্তম ও অষ্টম জাতীয় সংসদ নির্বাচনে বিজয়ী সংসদ সদস্য ছিলেন। ১৯৯১ সালে রাজশাহী-২ আসন থেকে ধানের শীষ প্রতীকে জাতীয় সংসদ এর সদস্য নির্বাচিত হয়ে খালেদা সরকারের প্রথম মন্ত্রিসভার প্রতিমন্ত্রী ছিলেন। 

## কর্মজীবন
কবির হোসেন বাংলাদেশ জাতীয়তাবাদী দলের প্রার্থী হিসাবে ১৯৯১ থেকে ২০০১ সাল পর্যন্ত তিনবার সংসদ সদস্য নির্বাচিত হন। এর মধ্যে ১৯৯১ ও ১৯৯৬ সালে রাজশাহী-২ এবং ২০০১ সালে রাজশাহী-৫ আসন থেকে নির্বাচিত সংসদ সদস্য ছিলেন। প্রথমে ১৯৯১ সালে রাজশাহী সদর আসন থেকে এমপি নির্বাচিত হয়ে স্থানীয় সরকার, পল্লী উন্নয়ন ও সমবায় প্রতিমন্ত্রী এবং পরে তাকে ভূমি প্রতিমন্ত্রী করা হয় তিনি বিএনপির চেয়ারপারসন খালেদা জিয়ার উপদেষ্টা হিসেবে দায়িত্ব পালন করছেন। ২০০৮ সালের নির্বাচনে রাজশাহী-৩ (পবা-মোহনপুর) আসন থেকে মনোনয়ন পেয়ে আওয়ামী লীগ প্রার্থী মেরাজ উদ্দিন মোল্লাহর কাছে পরাজিত হন।

## আরো দেখুন

* খালেদা জিয়ার প্রথম মন্ত্রিসভা

## মৃত্যু
কবির হোসেন ৩ মে ২০২৩ সালে রাজশাহী মেডিকেল কলেজ (রামেক) হাসপাতালে মৃত্যুবরণ করেন।

## তথ্যসূত্র

বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশী আইনজীবী
বিষয়শ্রেণী:১৯৩০-এর দশকে জন্ম
বিষয়শ্রেণী:রাজশাহী জেলার ব্যক্তি
বিষয়শ্রেণী:বাংলাদেশের ভূমি প্রতিমন্ত্রী
দীপলিনা ডেকা

**দীপলিনা ডেকা** আসামের জনপ্রিয় কণ্ঠশিল্পী  ও অভিনেত্রী। তাঁর বহুমুখী প্রতিভার জন্য তিনি *পরী* নামেও বিখ্যাতা। তিনি মিশন চায়না নামক সিনেমার মাধ্যমে অসমীয়া চলচ্চিত্র জগতে প্রবেশ করেন যার পরিচালক ছিলেন জুবিন গার্গ  । বৈদ্যুতিক প্রকৌশলী ডিগ্রীধারী দ্বীপলিনা পেশায় একজন জনপ্রিয় কণ্ঠশিল্পী। তাঁর মুক্তিপ্রাপ্ত গান ছুই দিয়ানা আসামের শ্রোতাদের মধ্যে বিশেষ স্থান অর্জন করেছে।
## জন্ম ও শিক্ষা
১৯৯২ সালের ৭ ফেব্রুয়ারি তারিখে বাবুল কুমার ডেকার ঔরসে ও পদুমি ডেকার গর্ভে দ্বীপলিনা ডেকার জন্ম হয়। তাঁর পিতা নগাঁওয়ের কাগজ কারখানায় কর্মরত ছিলেন। সন্তানের মধ্যে দ্বীপলিনা কনিষ্ঠ তাঁর একটি জেষ্ঠ ভগিনী রয়েছে। কেন্দ্রীয় বিদ্যালয় জাগিরোড থেকে তিনি   মাধ্যমিক পরীক্ষায়  উত্তীর্ণ হয়ে উচ্চ শিক্ষার জন্য মহাঋষি বিদ্যা নিকেতনে নামভর্তি করান। বিদ্যালয়ে অধ্যয়ণরত সময় থেকেই তিনি সঙ্গীত, নৃত্য ও অভিনয় প্রতিযোগীতায় অংশ গ্রহণ করে বিভিন্ন পুরস্কার প্রাপ্ত করেছেন। বহুমুখী প্রতিভাবান মেয়েটি কথক নৃত্যের প্রশিক্ষণ ও শাস্ত্রীয় সঙ্গীতে বিশারদ অর্জন করেছেন। তিনি খেলধূলায় অত্যন্ত নিপুণ ছিলেন, রাষ্ট্রীয় পর্যায়ের ব্যাটমিন্টন প্রতিযোগিতা ২০০৭ সালে চতুর্থ স্থান লাভ করেছিলেন। শিক্ষা সমাপ্ত করে ভারতী এয়ারটেল ও রিলায়েন্স  জিও কোম্পানিতে প্রকৌশলী রূপে কার্যনির্বাহের সময় জুবিন গার্গ পরিচালিত মিশন চায়না নামক অসমীয়া চলচ্চিত্রে গান গাওয়ার সুযোগ পায় দ্বীপলিনা। তারপর তিনি প্রকৌশলী পদত্যাগ করিয়া গান ও অভিনয়ের জগতে প্রবেশ করেন। ২০১৫ সালের  ২৩ ফেব্রুয়ারি তারিখে তাঁর প্রথম ভিডিও গানের আ্যালবাম নুয়ারি নুয়ারি মুক্ত পায় যার সহ-শিল্পী ছিলেন তরুণ তন্ময়। বর্তমানে তাঁর খ্যাতি আসামসহ সমগ্র উত্তর-পূর্বাঞ্চলে বিস্তার করেছে।

## কয়েকটি জনপ্রিয় গান
* দলিসা
* ভবাই নাসিলু
* শুনময়নাবাখর
* মধুলগন
* জিদ্দি কাঁচা
* উড়ি উড়ি যায়
* রাতি বিহু
* নুয়ারি নুয়ারি
* ছুই দিয়ানা মোক আহি এবার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ভারতীয় গায়িকা
বিষয়শ্রেণী:ভারতীয় সঙ্গীতশিল্পী
বিষয়শ্রেণী:২১শ শতাব্দীর ভারতীয় সঙ্গীতশিল্পী
গোলনর সের্ভাতিয়ন

**গোলনর সের্ভাতিয়ন** (; আ-ধ্ব-ব: [golnɒːɾ seɾvætijɒːn]; জন্ম ১৯৭৭; তাবরিজ) একজন ইরানি কার্টুনিস্ট এবং গ্রন্থ চিত্রালংকরণ শিল্পী। তিনি পঞ্চাশটি শিশুতোষ বইয়ের ইলাস্ট্রেশন করেছেন। এছাড়াও তিনি অ্যাক্রেলিক, জলরঙ এবং ডিজিটাল মাধ্যমে আঁকেন। তিনি ইরানে এবং ইরানের বাইরে বিভিন্ন আন্তর্জাতিক শিল্প প্রদর্শনী এবং প্রতিযোগিতায় অংশ নিয়ে প্রশংসা অর্জন করতে সমর্থ হয়েছেন। বর্তমানে তিনি ফ্রিল্যান্স কার্টুনিস্ট এবং ইলাস্ট্রেটর হিসাবে কাজ করছেন।

## প্রাথমিক জীবন
গোলনর সের্ভাতিয়ন ১৯৭৭ সালে ইরানের পূর্ব আজারবাইজান প্রদেশের, তাবরিজে জন্মগ্রহণ করেন। তার বাবা বেহরোজ সের্ভাতিয়ন ফার্সি ভাষা ও সাহিত্যের একজন অধ্যাপক ছিলেন। তার মা পারভিন সের্ভাতিয়ন। সের্ভাতিয়নের এক ভাই আরাশ এবং তিন বোন যথাক্রমে, লালেহ, পারিয়া, ইয়াসামান। তার দাদা ছিলেন মাজিদ সের্ভাতিয়ন। ২০১২ সালে তার বাবা মারা যান।

## কর্মজীবন
২০০৬ সালে, ২৯ বছর সয়সে তিনি গ্রাফিক ডিজাইনার এবং কার্টুনিস্ট হিসাবে কর্মজীবন শুরু করেছিলেন। তার পেশাগত বেশিরভাগ সময় তিনি ব্যয় করেছেন শিশুতোষ বই এবং ম্যাগাজিনের নকশার কাজে। শিশুদের জন্য তিনি প্রায় ৫০টি বই চিত্রিত করেছেন এবং এই সুবাদে কাজ করেছেন ইরানের বিভিন্ন প্রকাশকের সাথে। ইলাস্ট্রেটর হয়ে ওঠার প্রসঙ্গে ২০১৭ সালের এক সাক্ষাতকারে সের্ভাতিয়ন বলেন, তার ছেলেবেলায় গ্রাফিক্স, আলোকচিত্রশিল্প এবং স্থাপত্যকলা বিষয়ের মতো শিল্পকলা বিষয়ে অধ্যয়নের ভালো কোনও ক্ষেত্র ছিল। এমনকি উচ্চ বিদ্যালয়ে শিল্পকলার বইগুলোতে ইলাস্ট্রেশন শিল্প সম্পর্কে কোনও পাঠ বা নির্দিষ্ট সংজ্ঞা ছিল না। সসময়ের অধিকাংশ শিক্ষার্থীরা কেবল বিশ্ববিদ্যালয়ে স্তরে ইলাস্ট্রেশন শিল্প সম্পর্কে পড়ার সুযোগ পেত। তবে বর্তশানে এই পরিপ্রেক্ষিত আগের তুলনায় উন্নত হয়েছে বলে মনে করেন তিনি।

## প্রকাশনা
চিত্রাঙ্কনের পাশাপাশি তিনি দশটির অধিক বই রচনা করেছেন, একই সঙ্গে যেগুলোর ইলাস্ট্রেশনের কাজও করেছেন তিনি। এছাড়াও তিনি ফার্সি মাধ্যমিক বিদ্যালয়ের পাঠ্যপুস্তকের একজন সহ-লেখক।

## প্রশংসা
সের্ভাতিয়ন চীনের দ্বি-বার্ষিক কার্টুন এবং কল্পনা উৎসবে ব্রাজিল, রাশিয়া, ফিনল্যান্ড, পোল্যান্ড, তুরস্ক, মেক্সিকো এবং ইতালির শিল্পীদের সঙ্গে প্রতিযোগিতায় জুরি পুরস্কার জিতেছেন। ২০১১ সালে ১৬তম ইতালি তেতিরিও চিত্র প্রদর্শনীতে সের্ভাতিয়নের কাজ তিনজন ইরানি চিত্রকরদের সাথে প্রদর্শিত হয়েছিল। যেখানে ফ্রান্স, ইতালি, মেক্সিকো এবং মার্কিন যুক্তরাষ্ট্রের অন্যান্য শিল্পীদের কাজ প্রদর্শিত হয়েছিল। তিনি এছাড়াও ২০১৬ সালের ৭ম আন্তর্জাতিক কার্টুন প্রতিযোগিতায় "বার্লিন শ্রোতা পুরস্কার ও শংসাপত্র" জিতেছেন। তিনি ইরানের বাইরে বিভিন্ন আন্তর্জাতিক শিল্প প্রতিযোগিতায় অংশ নিয়ে প্রশংসা অর্জন করেছেন।

## তথ্যসূত্র

## বহিঃসংযোগ
* 
* AnimalCartoon.net

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:২০শ শতাব্দীর ইরানি চিত্রশিল্পী
বিষয়শ্রেণী:২১শ শতাব্দীর ইরানি চিত্রশিল্পী
বিষয়শ্রেণী:ইরানি আজারবাইজানিয়
বিষয়শ্রেণী:ইরানি আজারবাইজানিয় চিত্রশিল্পী
বিষয়শ্রেণী:ইরানি অনুকরণশিল্পী
বিষয়শ্রেণী:ইরানি চিত্রলৈখিক নকশা প্রণয়নকারী
বিষয়শ্রেণী:ইরানি কার্টুন শিল্পী
বিষয়শ্রেণী:ইরানি জলরঙবিদ
বিষয়শ্রেণী:ইরানি ভাস্কর
বিষয়শ্রেণী:ইরানি শিশুতোষ বই চিত্রালংকরণ শিল্পী
বিষয়শ্রেণী:ইরানি নারী চিত্রশিল্পী
বিষয়শ্রেণী:ইরানি নারী চিত্রালংকরণ শিল্পী
বিষয়শ্রেণী:তাবরিজের ব্যক্তি
বিষয়শ্রেণী:ইরানি চিত্রশিল্পী
গান আঞ্চলিক হাসপাতাল

**গান আঞ্চলিক হাসপাতাল** মালদ্বীপের লামু প্রবালপ্রাচীরের গান দ্বীপে অবস্থিত একটি হাসপাতাল। এটি অ্যাটল হাসপাতাল স্বাস্থ্য কর্তৃপক্ষের অংশ।

## ইতিহাস
গান আঞ্চলিক হাসপাতাল প্রাথমিকভাবে ১৯৯৩ সালের ৭ নভেম্বরে *অ্যাটল স্বাস্থ্য কেন্দ্র* হিসাবে প্রতিষ্ঠিত হয়েছিল এবং *অ্যাটল হাসপাতাল* হিসেবে ২০০১ সালের ১১ জুনে হাসপাতালে উন্নীত হয়। এই হাসপাতালটির মাধ্যমে অ্যাটলবাসীর উন্নত স্বাস্থ্য সেবা প্রাপ্তির স্বপ্ন বাস্তবায়িত হয়। ২০০২ সালের ১ আগস্ট হাসপাতালটি আঞ্চলিক হাসপাতালের মর্যদা অর্জন করে।

## তথ্যসূত্র

## বহি‌ঃসংযোগ
* গান আঞ্চলিক হাসপাতাল 

বিষয়শ্রেণী:মালদ্বীপের হাসপাতাল
ত্রিঙ্কেট দ্বীপ

**ত্রিঙ্কেট দ্বীপ** (কখনও কখনও **ত্রিঙ্কট** বা **ত্রিঙ্কুট** লেখা হয়) নিকোবর দ্বীপপুঞ্জ শৃঙ্খলের ২৪টি দ্বীপের মধ্যে একটি। বঙ্গোপসাগর এবং আন্দামান সাগর এর মধ্যে ভারত মহাসাগরের উত্তর-পূর্ব দিকে এর অবস্থান। এটি কামোর্তা দ্বীপের পূর্বে অবস্থিত।

## ভূগোল
ত্রিঙ্কেট দ্বীপ ১২.২৫&nbsp;বর্গ কিলোমিটার অঞ্চল নিয়ে বিস্তৃত, এবং ভূসংস্থানটি সমতল ও নিম্ন। আঞ্চলিক বর্ষায় এখানে বার্ষিক ৩,০০০&nbsp;মিমি থেকে  ৩,৮০০&nbsp;মিমি বৃষ্টিপাত হয়।

দ্বীপটি অগভীর জল এবং প্রবাল প্রাচীর দ্বারা বেষ্টিত, যার ফলে কেবল জোয়ারের সময়েই নৌকায় করে যোগাযোগ করা যায়।

## প্রশাসন
১৮৬৯ সাল থেকে ১৯৪৭ সাল পর্যন্ত ত্রিঙ্কেট দ্বীপ ব্রিটেনের ভারতীয় উপনিবেশের অংশ ছিল। ১৯৪৭ সালে এটি ভারত অধিরাজ্যের অংশে পরিণত হয়, এবং ১৯৫০ সাল থেকে এটি ভারতীয় প্রজাতন্ত্রের অংশ। ত্রিঙ্কেট হল নিকোবর জেলার কামোর্তা তহশিলের, নানকৌড়ি মহকুমার একটি অংশ, এবং আন্দামান ও নিকোবর দ্বীপপুঞ্জ রাজ্যের একটি অংশ।

১৯৫৬ সাল থেকে ভারত সরকার একটি বিশেষ আইনের মাধ্যমে দেশীয় নিকোবরেদের সুরক্ষার ব্যবস্থা করেছে, সেটি হল * আদিম জনগোষ্ঠীর নিয়ন্ত্রণে আন্দামান ও নিকোবর সুরক্ষা *, এটি দ্বীপপুঞ্জগুলিতে প্রবেশ নিয়ন্ত্রণ করে।

## জনসংখ্যার উপাত্ত
১৮৩৮ এবং ১৯০১ সালে ব্রিটিশ প্রশাসন এই দ্বীপের প্রথম দিকের দুটি আদমশুমারি করেছিল। ১৮৮৩ সালের আদমশুমারি অনুসারে আটটি গ্রামে ৮৫ জন লোক বাস করত। ১৯০১ সালের আদমশুমারি অনুসারে দুই জন প্রধানের অধীনে চার থেকে ছয়টি গ্রামের মধ্যে ছড়িয়ে পড়ে প্রায় ১০২ জন লোক বাস করত।

২০০১ সালের হিসাব অনুযায়ী, ভারতীয় আদমশুমারিতে ত্রিঙ্কেটে চারটি গ্রামে বসবাসরত ৪৩৬ জন ব্যক্তিকে পাওয়া গিয়েছিল: ত্রিঙ্কেট (জনসংখ্যা ২৪৪), সেফবালু (জনসংখ্যা ১২৭), তপিয়াং (জনসংখ্যা ৪২) এবং হককুক (জনসংখ্যা ২৩)। নিকোবর জেলার অন্যান্য দ্বীপের মতো ত্রিঙ্কেটের জনসংখ্যাও প্রায় পুরোটাই নিকোবরী ছিল। যদিও, ভারতের ২০১১ সালের আদমশুমারি থেকে ইঙ্গিত পাওয়া গিয়েছিল যে ২০০৪ সালের সুনামির বিপর্যয়ের পরে এই দ্বীপটি জনবসতিহীন হয়ে পড়েছিল, ২০১২ সালের শেষদিকে এই দ্বীপটিতে একজোড়া প্রত্যাবর্তনকারী বসতি স্থাপন করেছিল, যা হয়ে উঠেছে ত্রিঙ্কেট গ্রাম।

## অর্থনীতি
পনেরো থেকে উনিশ শতকে, নিকোবরের বাকি দ্বীপপুঞ্জের মতোই ত্রিঙ্কেটের সাথেও বাণিজ্যে কর্তৃত্ব করত ভারতীয়, আরব এবং ইউরোপীয় বণিক বহর।

২০০৪ ভারত মহাসাগরের ভূমিকম্পের আগে, দ্বীপটির জনসাধারণ খাদ্যসামগ্রীসহ অনেক পণ্যসামগ্রীর জন্য বাইরের বিশ্বের উপর নির্ভরশীল ছিল। ১৯৫০ এর দশক পর্যন্ত তারা গোটা নারকেল এবং অন্যান্য বনজ পণ্য রফতানি করত, তবে ১৯৫০ এর পরে স্থানীয় উৎপাদন, প্রক্রিয়াজাত নারকেল বা কোপরা রপ্তানির দিকে চলে যায়। সেই পণ্যগুলি চাল, চিনি এবং কাপড়ের মতো বস্তু আমদানির জন্য কেনাবেচা করা হত, যেগুলি শিকার ও সংগ্রহ, মাছ ধরা, শূকর এবং মুরগী ​​পালন, এবং বাড়ির উদ্যানের ভিত্তিতে স্থানীয় জীবিকা নির্বাহের অর্থনীতির পরিপূরক হিসাবে ব্যবহৃত হত।

## তথ্যসূত্র

*

বিষয়শ্রেণী:আন্দামান ও নিকোবর দ্বীপপুঞ্জের দ্বীপ
বিষয়শ্রেণী:নিকোবর জেলা
বিষয়শ্রেণী:ভারতের দ্বীপ
বিষয়শ্রেণী:ভারতের জনবহুল স্থান
বিষয়শ্রেণী:বঙ্গোপসাগরের দ্বীপ
ফাফু অ্যাটল হাসপাতাল

**ফাফু অ্যাটল হাসপাতাল** মালদ্বীপের ফাফু প্রবালপ্রাচীর নিলান্ধো দ্বীপে অবস্থিত। এটি অ্যাটল হাসপাতাল স্বাস্থ্য কর্তৃপক্ষের অংশ।

## ইতিহাস
ফাফু অ্যাটল হাসপাতালের প্রাথমিকভাবে ১৯৯৬ সালের ৩০ এপ্রিল ফাফু নিলান্ধো সাস্থ কেন্দ্র হিসাবে প্রতিষ্ঠিত হয়েছিল এবং ফাফু প্রবালপ্রাচীরের জন্য অ্যাটল হাসপাতাল হিসেবে ২০০৬ সালের ১৬ ডিসেম্বর হাসপাতালে উন্নীত হয়। এই হাসপাতালটির মাধ্যমে ফাফু অ্যাটলবাসীর নিজ প্রবালপ্রাচীরেই উন্নত স্বাস্থ্য সেবা প্রাপ্তির স্বপ্ন বাস্তবায়িত হয়। ২০০২ সালের ৭ এপ্রিল হাসপাতালে ল্যাবরেটরি পরিষেবা চালু হয় এবং ২০০৭ সালের ২৬ মার্চ এক্স-রে পরিষেবাও চালু হয়।

## বহি‌ঃসংযোগ

* ফাফু অ্যাটল হাসপাতাল

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০০৬-এ প্রতিষ্ঠিত হাসপাতাল
বিষয়শ্রেণী:মালদ্বীপের হাসপাতাল
কলের বউ

**কলের বউ** স্টার জলসার ২০১৯ সালের একটি ধারাবাহিক নাটক।

## গল্প

দরিদ্র সরল গ্রামের মেয়ে টেপি । যে খাদ্যরসিক। সে দীপের সাথে বিবাহবন্ধনে আবদ্ধ হয় এবং পুত্রবধূ হিসাবে ধনী পরিবারে যায়। দীপ একজন বিজ্ঞানী।সে টেপির মত দেখতে একটি রোবট বানায়, যে টেপির পক্ষে পরিবারের সমস্ত কাজ এবং রান্না করবে। যাতে টেপি মূর্খ তা কোনও ভাবে ধরা পড়ে । তার পরিবার এই গোপন কথাটি সম্পর্কে অজ্ঞ থাকে। এই শোটি একটি খুব স্বতন্ত্র প্রেমের গল্প বলছে যা বেশ কয়েকটি ঘরানা, রোম্যান্স, কৌতুক এবং বিজ্ঞানের কথাসাহিত্যের সংমিশ্রণ। শোতে এমন একজন বিজ্ঞানীর গল্প বলা হয়েছে যে তার স্ত্রীর সম্মান বাঁচাতে এবং তার ত্রুটিগুলি পরিবারের সামনে লুকিয়ে রাখতে একটি রোবট আবিষ্কার করে।

## অভিনয়

* দীপ নারায়ণ চৌধুরী চরিত্রে রোহন ভট্টাচার্য
* টেপী ও তমসা চরিত্রে তৃণা সাহা

## কলাকুশলী

পরিচালক, প্রযোজক, লেখক- স্নেহাশীষ চক্রবর্তী

## তথ্যসূত্র

বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:স্টার জলসার মৌলিক অনুষ্ঠান
বীড লোকসভা কেন্দ্র

**বিদ লোকসভা কেন্দ্র**টি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বিদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
 
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল বিদ লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

;  জিওরাই বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বিদ জেলায় অবস্থিত।

;  মাজল গাওঁ কেন্দ্রীয় বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বিদ জেলায় অবস্থিত।

;  বিদ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বিদ জেলায় অবস্থিত।

;  অ্যশতি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বিদ জেলায় অবস্থিত।

;  কাইজ বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি বিদ জেলায় অবস্থিত। 

;  পার্লি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বিদ জেলায় অবস্থিত।

## বিদ লোকসভা কেন্দ্র বিজয়ী বর্তমান ও প্রাক্তন সংসদ

বিদ লোকসভা কেন্দ্র বিজয়ী বর্তমান সংসদ ভারতীয় জনতা পার্টির প্রার্থী প্রীতম মুন্ডে এবং প্রাক্তন সংসদ ছিলেন ভারতীয় জনতা পার্টির সদস্য এবং তাঁর (প্রীতমের) পিতা গোপীনাথ মুন্ডে।

## তথ্যসূত্র

## আরও পড়ুন
অমরাবতী লোকসভা কেন্দ্র 
আহমেদনগর লোকসভা কেন্দ্র

## বহিঃসংযোগ
*বিদ লোকসভা নির্বাচনের ফলাফল সরাসরি ২০১৯
* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:মহারাষ্ট্রের লোকসভা কেন্দ্র
বিষয়শ্রেণী:বীড জেলা
উম্মে সুলাইম বিনতে মিলহান

**রুমাইসা বিনতে মিলহান (রাঃ)** বা **উম্মে সুলাইম বিনতে মিলহান(রাঃ)** মুহাম্মাদ ﷺ এর একজন মহিলা সাহাবা ছিলেন। যিনি আনাস ইবনে মালিকে(রাঃ)র আম্মা ছিলেন।

## নাম ও বংশ পরিচয়
রুমাইসা বিনতে মিলহান এর ডাকনাম **উম্মে সুলাইম।** আর এ নামেই তিনি প্রসিদ্ধ লাভ করেছেন। এছাড়াও তার আসল নাম সম্পর্কে মতভেদ রয়েছে,সেগুলো হলঃ রুমাইসা, সাহলা, রুমাইলা, মুলাইকা। এর মধ্যে **রুমাইসা** নাম সবচেয়ে গ্রহণযোগ্য।

উম্মে সুলাইম মদীনার খাজরাজ গোত্রের সম্ভ্রান্ত শাখা *আদি বিন নাজ্জার* শাখার মেয়ে। তার পিতার নাম মিলহান ইবনে খালিদ এবং মাতার নাম মুলাইকা বিনতে মালিক।

## ইসলাম গ্রহণ
মুহাম্মাদ ﷺ মদিনায় হিজরতের পূর্বেই মদিনা থেকে কিছু লোক মক্কায় এসে আকাবার প্রথম শপথ করে মদিনায় ফিরে গেলেই উম্মে সুলাইম ইসলাম গ্রহণ করে মদিনার প্রাথমিক ইসলাম গ্রহণকারীদের অন্তর্ভুক্ত হন।

## জীবন বৃত্তান্ত
ইসলাম গ্রহণের পূর্বে প্রথমে মালেক ইবনে নযরের সাথে তার বিবাহ হয়। এই ঘরেই আনাস ইবনে মালিক জন্মগ্রহণ করেন। উম্মে সুলাইম ইসলাম গ্রহণ করায় তার স্বামী মালেক ইবনে নাযর ক্ষুব্ধ হয়ে দেশত্যাগ করে সিরিয়ায় চলে যায় এবং সেখানেই তার মৃত্যু হয়। পরবর্তীতে আবু তালহা আনসারী উম্মে সুলাইমকে বিয়ে করে ইসলাম গ্রহণ করেন।

আবু তালহা আনসারী এই ঘরে আবু উমাইর জন্ম গ্রহণকরেন এবং ছোট অবস্থায়ই অসুস্থ হয়ে মারা যান। পরবর্তীতে আবদুল্লাহ নামে একটি শিশু জন্মগ্রহণ করে।

## চারিত্রিক গুণাবলী
উম্মে সুলাইম বিনতে মিলহান একজন যত্নবান ধৈর্যশীল মা ও নারী ছিলেন। তিনি প্রতিবেশীদের খাবার উপকৌঠন পাঠাতে পছন্দ করতেন। তিনি মুহাম্মাদ ﷺ এর পরিবারের জন্যও খাবার পাঠাতেন। ইবাদত ও আল্লাহ্‌ভীতিতে তিনি শেষ জীবন অতিবাহিত করেছেন। তিনি তৎকালীন আরব সমাজে একজন বিজ্ঞ ফকিহ ও হাদিস বর্ণনাকারী নারী ছিলেন।আল্লামা ইবনে আসির তার সম্পর্কে লিখেছেন : তিনি অন্যতম জ্ঞানী মহিলা ছিলেন।

## যুদ্ধে অংশগ্রহণ
উম্মে সুলাইম ইবনে মিলহান উহুদ, খায়বার এবং হুনাইন ছাড়াও অনেক যুদ্ধে অংশগ্রহণ করেন। তিনি মশক ভরে পানি আনতেন, আহতদের পানি পান করাতেন, ছাতু গুলিয়ে দিতেন, তীর উঠিয়ে দিতেন এবং প্রয়োজনে চিকিৎসার সরঞ্জাম দিয়ে সহযোগিতা করতেন।

## তথ্যসূত্র

বিষয়শ্রেণী:নারী সাহাবা
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:৬৫০-এর দশকে মৃত্যু
বিষয়শ্রেণী:৭ম শতাব্দীর আরব ব্যক্তি